Познавам Ол Голи цял живот и много добре знам какво харесва.
Например "Алиса в Огледалния свят" от Луис Карол.
"И Моржа рече: "Време е да поговорим за какво ли не:
за обувки, кораби и восъчен печат, за зелки и крале,
защо морето ври като казан..."
"И как лети прасе."
Обожава облаците и ги нарича посвоему.
Този е купесто-дъждовен.
А аз - другояче.
Този е тъжен бивол на име Моника.
Освен това държи на добрата стойка.
Повдигни брадичката, раменете - назад.
Защо ме изтезаваш?
С добра стойка човек гледа света право в очите.
Знам също какво я отблъсква
и номер едно в списъка е тананикането.
Ако щастието те кара да издаваш звуци, отиди на лекар.
Колибрито тананика. - Никой не е толкова щастлив.
Ето защо, когато хванах Ол Голи да си тананика,
знаех, че нещо не е наред.
Съвсем, ама съвсем не е наред.
Аз само искам, искаш и ти,
искаме ние...
Ще бъда какъвто реша.
Ще бъда свободен.
Не, косата ми няма да е къса.
И дрехите си ще избирам.
Харесва ми да бъда себе си.
Аз не искам, не искаш и ти,
не искаме да ни командват.
ОЛ ГОЛИ Е ВЛЮБЕНА
ПО РОМАНА НА ЛУИЗ ФИЦХЮ
Тананика.
И аз тананикам. - По-силно.
Ол Голи мрази тананикането както плужек - сол.
Може да са я сменили с робот за тайна операция.
И направи това.
Много мило.
Не е мило, а...
По-силно!
Прекалено силно е.
Ама какво правите?
Джими Фелцър е пораснал с 8 см, измести ме от баскетболния отбор.
Спорт има нужда от всеки милиметър. - Сега ръцете.
Помогни де.
Дано "Град" нормализира нещата.
Това е игра, в която си измисляме герои от въображаем град.
Запознай се с Наполеон Солапарт. Ще държи важна реч.
Забравих да ти кажа. Помолих майка ти за свободна вечер.
Но ние играем "Град" всеки понеделник, традиция е.
Ще играем друга вечер.
Добре, Ол Голи, изплюй камъчето. Какво става?
За какво говориш?
Тананикаше си. - Така ли? Странно. Аз да тананикам?
Е, лека нощ.
Здравей, Катрин.
Здравей, Джордж.
Бях го виждала - доставчикът на сем. Гарсия.
Защо беше с Ол Голи?
Чудесно изглеждаш днес, Катрин.
Тананикане и смях?
Животът е мистерия.
Всеки ли става различен, когато е с друг? Провери, може да е важно.
Значи Ол Голи е влюбена?
Не знам, може би.
Сигурно.
Определено.
Мисля, че е прекрасно.
Ако искаш бавачката ти да се омъжи и да замине.
Не.
Не искам.
Не. С Ол Голи сме много близки.
Хариет...
Не бъди тъжна, че е свършило. Радвай се, че го е имало.
Майка ми все това повтаря.
И аз не го проумявам.
Какво намира в онзи?
Един съвет?
Иди да гледаш "Грийнзила".
Нищо не разтоварва повече от динозавър мутант, който руши Токио.
Той е чудовище.
Според мен е неразбран.
Г-н Уолдънстийн ли?
Не, Грийнзила.
Нужен ти е резервен план, Хариет. Като моя.
Баскетболната ми кариера свърши, ще стана счетоводител.
Глупости.
Джими Фелцър може да е по-висок, но не и по-умел от теб.
Давай, Джими Фелцър!
Джими е върхът!
Човек трябва да знае кога да спре.
Няма да спираш.
Трябва да се бориш!
Да тренираш здраво,
да откриеш слабото място на Джими Фелцър и да го смажеш.
Той няма да ни отнеме Ол Голи!
Чакай, какво?
За да не допусна този мъж да ме измести,
трябваше да го следвам неотлъчно на всяка крачка,
докато не извадя наяве кирливите му ризи.
Благодаря за дарението. - Удоволствието е мое.
Добре де, оказа се щедър.
Дайте да ви помогна.
Благодаря, младежо.
И мил.
Но все нещо не му е наред.
Не, просто умееше да общува с деца.
За два часа шпиониране не бях открила нищо.
Щях да се прибирам.
Г-н Уолдънстийн, искате ли пощата, или да я занеса у вас?
Дайте ми я сега.
Но добрият шпионин не се отказва.
Само едно писмо за г-жа Уолдънстийн.
Г-жа Уолдънстийн?
На същия адрес?
Джордж.
Водя го в парка. Кога ще се прибереш? - След работа.
Бях смаяна, слисана, сащисана.
Идеалният мъж има тайна съпруга и дете?
Исках да кажа на Ол Голи, но новината беше твърде шокираща.
Трябваше ми доказателство - онова писмо.
Г-ЖА УОЛДЪНСТИЙН
Побързайте, ще закъснеете.
Май предпочитам шифонената рокля.
Вече се преоблече три пъти.
Страхотна си. - Мислиш ли?
Знам го.
Приятна вечер.
Г-це Голи, да си легне преди 22 ч. - Естествено.
Хариет, искаш ли да поиграем на "Град" тази вечер?
Винаги играем в понеделник.
Понякога промяната е хубаво нещо.
Умирам за ледена близалка.
Добре, да отскочим до "Десантис".
Джейни твърди, че най-хубавите ледени близалки са в магазина на Гарсия.
Абсурд, Хариет. На седем пресечки е оттук.
Няма да бием толкова път за близалка.
Но нали каза, че понякога промяната е хубаво нещо?
Е, добре.
Хариет?
Хариет, какво правиш?
Търся г-н Уолдънстийн.
Намирам сакото му с писмото и разкривам мръсната му малка тайна.
Търся ледени близалки!
Близалките са тук.
Мисля, че държат хубавите ето тук.
Невъзможно, ще се разтопят.
Да, колко съм глупава.
Но така и така съм тук, мисля да си взема бонбони.
Няма да чакам цяла вечер. Имаш една минута.
Но аз не мога да реша. Изборът е толкова голям.
Виж, продават желирани устни.
Четирийсет и пет, 44, 43.
Катрин, каква изненада.
Здравей, Джордж.
Г-н Уолдънстийн се появи! Но къде е сакото му?
Запознай се с Хариет.
Здрасти.
Радвам се да се запознаем. Катрин ми е разказвала много за теб.
Странно, защото теб никога не те е споменавала.
Ами, аз... Ние... Извинявам се, Хариет.
Г-н Уолдънстийн е моят...
Приятел?
Може да се каже. Нали?
Г-н Уолдънстийн е зает. Да платим за устните и да вървим.
Знаеш ли? Пак ми се прииска близалка.
Къде е сакото? Няма да си тръгна с празни ръце.
Виж, Катрин, мислех си,
смяната ми тъкмо свърши и ще се радвам
да прекарам известно време с теб и чаровната госпожица.
Защо не отидем заедно на кино?
Не знам...
Моля!
Много ми се ходи на кино, Хариет,
но обещах на майка ти в 22 ч. да си в леглото.
Но още няма дори 19 ч.
Знам, но днешните филми се проточват до безкрай.
Имаме достатъчно време.
А и мама беше със синята рокля от тафта. Знаеш какво означава това.
Значи, че ще се прибере след полунощ.
Мама казва, че със синята рокля от тафта й се иска да танцува до зори.
Значи е решено.
Катрин, какво ще кажеш?
Добре, но ще държим часовника под око.
Ще се забавляваме страхотно, нали?
Що за скапано колело?
Хариет, замълчи!
Как изобщо го карате? Ужасно е раздрънкано.
Всъщност, Хариет, изкривената рамка отпред улеснява завиването.
Майчице, какво да гледаме?
Защо не "Есен за влюбени"?
Във вестника пишеше, че е романсът на годината.
ГРИЙНЗИЛА АТАКУВА
А "Грийнзила атакува"? Чух, че е хорърът на десетилетието.
По-кратък е от "Есен за влюбени".
Супер!
За да измъкна писмото от сакото му, трябваше да седна до него.
А и тъкмо да разделя влюбените гълъбчета.
Съжалявам, Джордж.
Няма нищо. Щом Хариет го харесва, и аз го харесвам.
Студено ли ви е? Аз премръзвам.
Г-н Уолдънстийн, може ли сакото?
Вземи това.
Време беше за план Б.
Ол Голи. - Какво има сега?
Може ли парички за пуканки?
Извинете, ако обичате, простете. Само да мина.
Хариет! - Майчице.
Г-н Уолдънстийн, ужасно съжалявам. Толкова съм непохватна.
Няма нищо, Хариет, ще се оправя.
Не, вината е моя. Мога да...
Той каза, че ще се оправи.
Просто седни и стига създава проблеми.
Не е за вярване, но още ми е студено. Треперя.
Ето, вземи сакото ми.
Виж ти. Какво е това в джоба ми?
Писмо, адресирано до...
г-жа Уолдънстийн!
Сядай, момиченце!
Хариет, какво те прихваща?
Спасявам те от злощастен живот в болка и страдания, Ол Голи.
Г-н Уолдънстийн има тайна съпруга.
Г-жа Уолдънстийн?
Джордж?
Трябва да тръгвам.
Джордж, какво става?
Има г-жа Уолдънстийн в живота ми, но не ми е съпруга.
Тя ми е майка.
Да, зрял човек съм, а живея с майка си.
Съжалявам, че не ти казах.
Сякаш има значение.
А жената, която целуна? Онази с бебето?
Шпионирала ли си го?
За твое добро.
Шпионаж? - Отиваха в парка.
Ти каза, че я обичаш, целуна я, а после и бебето си.
Какво?
Не, Хариет.
Това беше сестра ми с племенника ми.
Гостуват ни от Монреал.
Безкрайно съм разочарована от теб.
Аз пък от теб!
Ти си тази с тайното гадже.
Щях да ти кажа в един момент.
Примерно никога?
Хариет, какво всъщност има?
Нищо.
Само това, че ти го харесваш и той - теб,
ще се ожените и ще заминеш завинаги.
Хариет...
Не искам да си отиваш.
Не знам какво ще се случи между мен и г-н Уолдънстийн.
Знам обаче, че някой ден ще трябва да си отида,
защото ти порастваш.
Но обещавам да не си тръгвам, докато не си готова.
Дължа ви извинение, г-н Уолдънстийн.
Извинението се приема при едно условие.
Какво е то?
Да се уговорим някой ден да догледаме филма.
Добре.
Такси!
О, не.
Господи! Сем. Уелш.
Знаеше ли, че са до киното?
Такси! - Не.
Защо си тръгват тъй рано? - Такси!
Роклята действа безотказно.
Обувките!
Лошо ли е? - Убиват й ужасно.
Няма търпение да ги събуе. Надделяват над роклята.
В беда ли сте? - Ще бъдем, ако се приберем след тях.
Защо приех тази глупава идея?
Защото си влюбена.
Водя си бележки. - Ще успеем.
Много съм бърз.
Бързо, след тях!
Изпускаме ги!
Измъкват се!
Няма да позволя.
По-бързо!
Стани зелено! Хайде!
Давай!
Мини напряко оттук. - Слушам!
Страхотен завой, г-н У.
Нали ти казах за рамката!
Пето авеню ще е задръстено. Карай на изток към "Йорк".
Разтегнах мускул.
Аз ще карам, влез в коша. - Не, абсурд.
Малка си, а той е едър.
Аз ще се справя! - Дали? Тъкмо се научи да кара колело.
Доколкото помня, се заби в мен.
Не се тревожи. Учила ме е най-добрата.
Леко. Ще успееш. Гледай в посоката, в която караш.
Получава се!
Дръжте се!
Познавам Ол Голи цял живот.
Уж дори по-добре от себе си.
Но осъзнах, че имам още много да уча.
Ето ни! - Ти успя, браво!
Ще извадя Хариет, отключи.
Готова ли си? - Да.
Г-це Голи?
Какво правите с детето ми?
Хариет?
Г-це Голи, какво става тук?
Кой е този непознат мъж?
Той... Те са...
Бих искал да използвам възможността да ви се представя.
Позакъснели сте. Това не ми се нрави, г-це Голи.
Мамо, просто бяхме на кино.
Хариет, време е да влизаш вътре.
Не знаехме, че ще се приберете толкова рано.
Чудно. И решихте да се вмъкнете вкъщи, без никой да разбере?
Забравихме за сребристите обувки.
Чакам обяснение, г-це Голи.
Явно сте решили, че е приемливо да вземете Хариет на среща с непознат
много след времето й за лягане, с това опасно колело.
Г-н Уелш, г-жо Уелш.
С цялото си сърце
мога да ви уверя, че подобна случка никога вече няма да се повтори.
Определено няма да се повтори.
Защото сте уволнена, г-це Голи.
Аз само искам, искаш и ти,
искаме ние...
Аз не искам, не искаш и ти,
не искаме да ни командват.
Опитвам с каквото мога да правя добро на квартала.
Усмихвам се широко,
гледам да не лъжа.
Аз само искам, искаш и ти,
искаме ние...
Аз не искам, не искаш и ти,
не искаме да ни командват.
Ще бъда какъвто реша.
Ще бъда свободен.
Аз само искам, искаш и ти,
искаме ние...
Не, косата ми няма да е къса.
И дрехите си ще избирам.
Харесва ми да бъда себе си.
Аз не искам, не искаш и ти,
не искаме да ни командват.
Превод на субтитрите Боряна Богданова